Diari Oficial de la Generalitat Valenciana


Sumari del DOGV 6036, del 16-06-2009 (2009/6068)

Judici ordinari 000066/2008. Notificació de la sentència a Proyectos Integrales Decortec, SL.
---------------------------------------------------------------------------------------------

### Dades del document

Número de DOGV
:   6036

Data del DOGV
:   16-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6068


Data del document
:   30-04-2009

Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Judici ordinari 000066/2008. Notificació de la sentència a Proyectos Integrales Decortec, SL. [2009/6068]  
Demandant: Vidrios Galindo, SL.  
Procuradora: M.ª Amparo Feliu Salas.  
Demandat: Proyectos Integrales Decortec, SL.  
Testimoniança  
Arturo Visus Sanz, secretari del Jutjat de Primera Instància número 1, done fe i testimoni:  
Que en l'assumpte esmentat que se segueix en este Jutjat s'ha dictat la sentència que, literalment, diu:  
«Jutjat de Primera Instància número 1 de Castelló de la Plana  
Judici ordinari número 66/2008  
Demandant: Vidrios Galindo, SL.  
Demandat: Proyectos Integrales Decortec, SL.  
Sentència número 22/2009  
Castelló de la Plana, 30 de gener de 2009  
Sofía Díaz García, magistrada jutgessa del Jutjat de Primera Instància número 1 d'esta ciutat i partit judicial, he vist les actuacions precedents de judici ordinari registrades amb el número 66/2008, instades per la procuradora María Amparo Feliu Salas, en nom i representació de Vidrios Galindo, SL, assistits pel lletrat Jacobo Royo Blanes, contra la mercantil Proyectos Integrales Decortec, SL, en l'exercici d'acció sobre reclamació d'una quantitat, i resolc:  
Antecedents de fet  
Primer. La procuradora de la part actora va interposar un escrit de demanda que va correspondre a este Jutjat pel torn de repartiment, en què s'exposava que l'actor va mantindre relacions comercials amb la demandada, de manera que esta li va comprar determinats productes a fi d'instal·lar-los en distintes llars o empreses. D'esta manera, es van expedir distintes factures, de dates 27 de juny, 28 de juny, 10 de juliol i 26 de juliol, pels imports de 7.512,57 euros, 1.634,41 euros, 116 euros i 355,95 euros respectivament. En arribar el dia del pagament, cap de les factures esmentades van ser ateses, encara que hi va haver diversos requeriments per a això, sense obtindre cap resposta. Per això i a l'empara dels articles 325 i següents del Codi de Comerç sol·licita que s'estime la demanda en la quantitat de 9.166,52 euros.  
Segon. Una vegada admesa a tràmit la demanda, per la interlocutòria de data 1 de febrer de 2008 es va traslladar la demanda al demandat a través d'edictes.  
Mitjançant la provisió de data 4 de setembre de 2008 va ser declarada en rebel·lia la mercantil demandada i es van citar les parts a l'audiència prèvia, que va tindre lloc el dia 30 de gener de 2009. En eixa data va comparéixer l'actor, que va ratificar la demanda i va sol·licitar que s'admetera la documental que figura en les actuacions i es dictara una sentència de conformitat amb el que s'ha sol·licitat.  
Una vegada admesa la documental, van quedar les actuacions concloses per a dictar sentència.  
Tercer. En la substanciació d'este procediment s'han observat totes les formalitats de l'ordre processal.  
Fonaments jurídics  
Primer. En esta relació juridicoprocessal, la part actora exerceix una acció de reclamació de quantitat derivada d'un contracte de compravenda mercantil dels articles 325 i següents del Codi de Comerç.  
Segon. De la prova practicada en les actuacions consistent en documental adjunta a la demanda, s'acredita que la part hui actora va lliurar a la demandada la mercaderia que li va comprar i que, una vegada expedides les factures corresponents al lliurament esmentat, no li van ser pagades. Així va complir la part venedora la prestació de lliurament de la mercaderia però no va complir la part compradora l'obligació de pagament del preu. Les factures impagades són la número 271234 de 26 de juny per l'import de 7.512,57 euros; factura 271235 de 28 de juny de 2007 per l'import de 1.634,41 euros; factura 271255 de 10 de juliol de 2007 per l'import de 116 euros; i factura número 271390 per l'import de 355,95 euros. El muntant total a què ascendeixen estes factures és de 9.618,93 euros, quantitat sol·licitada en la demanda, encara que en la pètita s'ha fet constar una altra quantitat, 9.166,52 euros, que entenem que ha sigut un error.  
Tercer. S'apliquen els interessos que disposa la Llei 3/2004, de 29 de desembre.  
Quart. Respecte de les costes, per aplicació del que disposa l'article 394.1 de la Llei d'Enjudiciament Civil, atés que és estimada la demanda, les costes s'imposen a la part demandada.  
Vistos els preceptes legals esmentats concordants i els restants aplicables de forma especial i general al cas de les actuacions.  
Dispositiva  
Estime la demanda interposada per la procuradora dels tribunals María Amparo Feliu Salas, en nom i representació de Vidrios Galindo, SL, i condemne Proyectos Integrales Decortec, SL, a pagar a l'actor la quantitat de 9.618,93 euros més els interessos legals segons el que estableix el fonament de dret tercer, amb la imposició expressa a la part demandada de les costes produïdes.  
Notifiqueu esta resolució a les parts i indiqueu-los que hi podran interposar un recurs d'apel·lació en el termini de cinc dies des de la notificació d'esta resolució. El recurs es prepararà davant d'este mateix Jutjat per a trametre'l posteriorment davant de l'Audiència Provincial, en la forma que disposen els articles 457 i següents de la Llei d'Enjudiciament Civil.  
Esteneu una testimoniança d'esta resolució perquè conste en les actuacions, i que es porte l'original al llibre de sentències.  
Esta és la meua sentència, que pronuncie, mane i firme.»  
Publicació. La sentència anterior va ser donada, llegida i publicada per la magistrada jutgessa que la va dictar, mentre celebrava audiència pública el mateix dia de la data; jo, com a secretari judicial, en done fe.  
Castelló de la Plana, 30 de gener de 2009».  
El que s'ha inserit adés concorda i fidelment amb l'original, a què em remet, i valdrà per a instar la seua publicació en el Diari Oficial de la Comunitat Valenciana. I perquè així conste, expedisc i firme este edicte.  
 En done fe.  
Castelló de la Plana, 30 d'abril de 2009.- El secretari: Arturo Visus Sanz.